Държавен вестник, бр. 14, 2017 г., стр. 27

БРОЙ  14	
Д Ъ Р Ж А В Е Н  В Е С Т Н И К 	
СТР.  27  
(4) Устройството за персонална идентифи-
кация трябва да не причинява неудобства на 
лицето, на което е поставено, и да не привлича 
внимание с размерите си.
Чл. 346. (1) Приемателно-предавателното 
устройство установява присъствието или 
отсъствието на устройството за персонална 
идентификация.
(2) Приемателно-предавателното устрой-
ство има уникален и неотстраним иденти-
фикационен номер и неотстраняем надпис с 
данните за контакт с оператора.
(3) Приемателно-предавателното устрой-
ство трябва да отговаря на изискванията по 
чл. 345, ал. 4.
Чл. 347. (1) Сателитното наблюдение може 
да се прилага по отношение на всички лица 
по чл. 263, ал. 1 ЗИНЗС, които са високо-
рискови правонарушители или пребивават в 
отдалечени или труднодостъпни места.
(2) Чрез сателитното наблюдение се просле-
дява и записва местоположението на лицето 
с точност до няколко метра, като се използва 
сателитна GPS технология, съчетана с техно-
логия на мобилна телефония.
(3) Сателитното наблюдение може да се 
прилага в различни режими:
1. ретроспективен, при който записите на 
движението на лицето могат да се анализират 
няколко часа по-късно;
2. наблюдение на местоположението на 
лицето в реално време; 
3. наблюдение само по отношение на зони-
те на „изключване“, в които не е разрешено 
присъствието на лицето;
4. комбинация между наблюдение в реално 
време и ретроспективно наблюдение.
(4) Лицето по чл. 263, ал. 1 ЗИНЗС, спрямо 
което ще се приложи сателитно наблюдение, 
се определя:
1. по т. 1 – от началника на затворническото 
общежитие в съответствие с критериите по 
чл. 344, ал. 3;
2. по т. 2 – от пробационния служител въз 
основа на степента на риска от рецидив и 
вреди, на цялостното поведение на осъдения 
и/или местонахождението на лицето в дадена 
локация или населено място;
3. по т. 3 – от началника на териториалното 
поделение на МВР или от съда в зависимост от 
характера на извършеното деяние, от неговата 
обществена опасност и от личността на дееца.
(5) По отношение на сателитното наблю-
дение се прилагат разпоредбите на чл. 344, 
ал. 4, чл. 345 и 346.
Чл. 348. (1) Техническите средства, чрез 
които се прилага електронното наблюдение, 
трябва да гарантират точната идентификация 
на лицата.
(2) Техническите средства трябва да са 
защитени от външна намеса и да бъдат в 
непрекъснат режим на работа за срок не 
по-кратък от 6 месеца, без да са необходими 
ремонт и поддръжка.
Г л а в а  п е т н а д е с е т а
ПРИЛАГАНЕ НА ЕЛЕКТРОННОТО  
НАБЛЮДЕНИЕ
Раздел I
Контролен център
Чл. 349. (1) За администриране и коор-
диниране на дейностите по прилагане на 
електронното наблюдение се създава и функ-
ционира контролен център в ГДИН или към 
изпълнителя по чл. 271 ЗИНЗС.
(2) Контролният център работи непрекъс-
нато през цялото денонощие, включително 
през почивните и празничните дни.
(3) В контролния център се мониторират 
сигналите и събитията, изпращани от устрой-
ствата за персонална идентификация, като се:
1. администрират данните от тези устрой-
ства;
2. осъществява връзка с лицата, спрямо 
които се прилага електронното наблюдение, 
и с пробационните служители при регистри-
рани от системата нарушения;
3. осъществява връзка със съответното 
районно управление на МВР и Спешна ме-
дицинска помощ при необходимост;
4. контролират и координират действията 
при загуба на електрическо захранване на 
устройствата за персонална идентификация;
5. изготвят протоколи или доклади за 
събитията, които се изпращат на областната 
служба „Изпълнение на наказанията“ и сектор 
„Пробация“ в ГДИН.
(4) Когато контролният център е създаден 
и функционира в ГДИН, същият съхранява и 
предоставя на териториалните служби техниче-
ските средства за прилагане на електронното 
наблюдение.
Раздел II
Действия по прилагане на отделните видове 
електронно наблюдение
Чл. 350. (1) За прилагане на електронно-
то наблюдение пробационният служител, 
отговарящ за изпълнение на пробационните 
мерки, изготвя писмено предложение до на-
чалника на областната служба „Изпълнение 
на наказанията“, придружено с декларация 
за информирано съгласие.
(2) За прилагане на електронното наблюде-
ние на лице с наложена мярка за неотклонение 
домашен арест не се изисква декларация за 
информирано съгласие.
(3) Предложението по ал. 1 съдържа данни 
за лицето и вида на електронното наблюде-
ние; адрес на прилагане на електронното